《至罗纹桥卖酒家作早食所止与少华相对》
宋代·王履

二华兄弟行，弟能如乃兄。
与兄金兰采，见弟宁无情。
今将总相金，欲说谁解听。
仆夫往晨炊，孤立难自胜。
高树方掩冉，幽泉亦珑玲。
携之以西还，云尽秋冥冥。

作者简介：（1080—1127）宋开封人，字坦翁。以父荫补三班奉职。哲宗元符间，因上书言朝政阙失，编管新州，徽宗崇宁中入元祐党籍。后复官。钦宗靖康元年，以和议副使出使金，不为所屈，归除相州观察使。又扈从钦宗至金营，遂同被执。后因痛骂金人被杀。